แบงก์โน้ตส์
แบงก์สแตนดาร์ดชาร์เตอร์ด (ไทย) คึก รุกตลาดสปอร์ตมาเก็ตติง ควักกระเป๋า 10 ล้านบาท
23 มี.ค. 2555

กีฬามาร์เก็ตติง
แบงก์สแตนดาร์ดชาร์เตอร์ด (ไทย) คึก รุกตลาดสปอร์ตมาเก็ตติง ควักกระเป๋า 10 ล้านบาท เป็นเจ้าภาพจัดงาน “สแตนดาร์ดชาร์เตอร์ด อีพีแอล มาสเตอร์ ฟุตบอล ไทยแลนด์ คัพ 2012” 




ฟุตบอลในร่ม ที่รวมดารานักเตะระดับโลกในตำนาน นำทัพโดย จอห์น บาร์นส ของทีมลิเวอร์พูล พอล ปาร์กเกอร์ สุดยอดตำนานนักเตะผีแดง แมนเชสเตอร์ ยูไนเต็ด ลงสนามฟาดแข้งกับนักเตะไทยอย่าง ซิโก้เกียรติศักดิ์ เสนาเมือง ปิยะพงษ์ ผิวอ่อน โดยจะเปิดฤดูกาลในวันที่ 20 พ.ค.นี้ อิมแพ็ค อารีน่า เมืองทองธานี 
“นภัส เปาโรหิตย์” รองกรรมการผู้จัดการใหญ่ องค์กรสัมพันธ์ ธนาคารสแตนดาร์ดชาร์เตอร์ด (ไทย) แม่งานใหญ่จัดศึกแข้งทองครั้งใหญ่ เล่าว่า แบงก์ประสบความสำเร็จการใช้กลยุทธ์การตลาดด้านสปอร์ตมาร์เก็ตติง 
ล่าสุด ได้เปิดตัวแพ็กเกจบัญชีเงินฝากออมทรัพย์ และบัตรเอทีเอ็ม/เดบิตลิเวอร์พูล ในไทยเป็นแห่งแรกของโลก สาวกหงส์แดงให้การตอบรับเพียบ
ว่าแล้วก็เตรียมจัดงานมาสเตอร์ฟุตบอลยิ่งใหญ่แห่งปี กะว่าให้ลูกค้าได้กระทบไหล่นักฟุตบอลที่เป็นระดับตำนานพร้อมตอกย้ำแบรนด์สแตนดาร์ดชาร์ เตอร์ดให้อยู่ติดตาติดใจคนไทยต่อไป